ФОРУМ МЕДИКУС » Знак за тревога за БЛС\nВие сте в: Начало // Всички публикации, Личности // Знак за тревога за БЛС\nЗнак за тревога за БЛС\nТова е целта на оставката ми, казва в интервю проф. Веселин Борисов\nПроф. д-р Веселин Борисов е известен експерт по социална медицина, здравна политика и мениджмънт.\nИзбран бе за член на УС на БЛС през януари 2009 г. На 11 април т.г. проф. В. Борисов подаде оставка от Управителния съвет.\n- Проф. Борисов, като че ли изненадваща бе Вашата оставка. Някои Ви обвиняват, че бързахте да напуснете потъващия кораб, че мотивите ви са пресилени.\n- Всичко зависи от гледната точка. За добре запознатите с реалностите в Управителния съвет на БЛС оставката ми едва ли е изненада. В продължение на месеци безрезултатно предлагах промяна в бюрократизирания неефективен стил на ръководство на УС, в действията на парче според момента, без ясна визия и стратегия… След едно болезнено за мен осмисляне на ситуацията в УС реших, че единственото и последно мое средство за евентуално въздействие е оставка като член на този ръководен орган. Просто давам знак за тревога, за преоценка на всичко, което става в УС на БЛС, както и за бъдеща сериозна промяна. Друга цел нямам. Кариера няма да правя… А сравнението с напускане на потъващ кораб е наивно. Корабът на БЛС не е потъващ, защото е бетониран със закон за задължително членство и задължителен членски внос. И точно това е рискът – както и да работи УС на БЛС – добре или зле, членската маса е гарантирана. Корабът на БЛС не е потъващ, той просто хаотично се люшка в морето без ясна посока и харчи гориво на вятъра.\n- Някои Ви обвиняват, че имате отсъствия от заседания на УС и затова председателят е предлагал Вашето отстраняване?\n- Отсъствия…oа, но от какво? Ето го бюрократичния критерий. Има правила и щом съм отсъствал, трябвало е да бъда отстранен от УС? А фактът е, че не съм отсъствал от нито едно редовно заседание на УС – просто защото от началото на мандата, за две години и половина не е провеждано нито едно редовно заседание. Всички заседания са насрочвани по спешност, като „извънредни”, често в последния момент, без прецизна подготовка и предварително разработени становища за обсъждане. И ако е вярно, че както аз, така и други колеги са отсъствали от някои „извънредни” заседания, то би следвало да е вярно, че от януари 2009 г. досега е имало „извънреден” управителен съвет. Може би ще останем в историята като извънредните хора? Но мисля, че когато доминира извънредното в една крупна национална организация, каквато е БЛС, едва ли тя ще има устойчиво развитие.\n- Изглежда, че Вие още от началото не одобрявахте избора на сегашния председател д-р Цветан Райчинов?\n- В моята оставка няма никакви лични настроения и атаки. Не бях и не съм съгласен с налагания от председателя стил на неяснота, на лъкатушно движение, на недооценка на хронични слабости в организационния живот на БЛС, на липсата на здрав екип, на погрешен подход към намаляващото обществено доверие в лекаря, на инертност на етичните комисии по места, на липса на медийна политика, на самоизолиране на ръководния орган от съсловието, на нерационални разходи… Разбира се, не само председателят, а и всички членове на УС носим определена морална отговорност за поддържането на този стил поради търпимост и криворазбрана колегиалност. Моята оставка не е плод на емоционални настроения, нямам персонално отношение към когото и да е в УС, включително към председателя.\n- Не генерализирате ли Вашите мотиви за нерационални разходи в УС, а всъщност правите намеци за заплатите на ръководните лица?\n- Не влизам в детайли по този деликатен въпрос, за да не изпадна в дребнавост. Но не мога да премълча обективни впечатляващи факти. Разходите за заплати на двете водещи лица в УС не са малък процент от събрания членски внос. Преди месеци на една международна среща в случаен разговор научих, че лидерите на лекарските камари и синдикати в повечето страни на Централна и Югоизточна Европа не получават заплати. Също случайно научих, че бившият лидер на БЛС за два мандата не е получил нито една заплата. Подобни факти будят – ако не друго – поне размисъл.\n- Вие сте автор на интригуващи критични анализи и човек с редакторски опит. Защо не подпомогнахте издателската и медийната дейност на БЛС, защо не използвахте вестника на организацията за изясняване на проблемите и за въздействие?\n- Основателен въпрос. И в тази насока направих опит за въздействие, но без резултат. За съжаление издателската дейност на БЛС никога не беше приоритет и обект на внимание. Обратното, още в началото на мандата бе закрито едно хубаво списание на БЛС, а вестникът започна да излиза два пъти по-рядко с мотива, че се харчат доста пари за него. Сега – като виждам разходите на БЛС – вече не съм убеден, че няма пари точно за вестника. Със завист гледам изданията и вестника на Зъболекарския съюз, които по строга система най-редовно се разпространяват по пощата до всеки член на тяхната съсловна организация. Това е показателно!\n- В мотивите си за оставка не споменавате проблема за НРД, който много Ваши колеги оживено дискутират?\n- За НРД в момента не ми се говори. Дълбоко убеден съм, че това не е нито единствен, нито приоритетен проблем на БЛС, нито е проблем само на БЛС. Нека сме коректни – НРД е проблем и на медицинските сестри, и на рехабилитаторите, и на други здравни професионалисти. Тук монополът на лекарите ще ни изиграе лоша шега. Самото понятие НРД в този му вид крие много загадки и подводни камъни. В него има нещо объркано още в замисъла и технологията. Енергията и времето, похарчени за този НРД, не отговарят на резултатите. Да не се окаже, че е буря в чаша вода?.. Поемам риска да изкажа хипотезата, че и без този толкова шумен НРД обемът на финансите за здравната ни система в цялост едва ли щеше да бъде съществено по-различен от сегашния. Нека парламентарната здравна комисия изчисти и уточни смисъла и предназначението на НРД като понятие и технология, за да не се окаже, че в този си вид НРД е типично българско изобретение.\n- В оставката си Вие поставяте критичен акцент върху дейността на етичните комисии. Все пак поне те имат известна традиция и по-добра организация.\n- Може би. Но ние нито веднъж не обсъдихме дейността на тези комисии, за да знаем какви са организацията и традицията им. Чувам сигнали от членове на БЛС, че тези комисии почти не работят. Не мога да твърдя това без точна информация, защото от началото на мандата досега не можах да я получа официално. Известно е обаче, че БЛС мълчи или реагира много късно за някои фрапиращи обществото и гилдията събития, по които в медийното пространство се шуми дни наред. Типичен е примерът със смъртта на 4-годишното дете в ИСУЛ преди 4 месеца. И досега няма официално становище на УС на БЛС по този казус, след който професионалните права на един лекар бяха отнети за година… На въпроса защо е така, главният секретар отговори, че Столичната етична комисия още нямала решение. Какъв коментар да дам, освен въпрос дали така се гради обществено и професионално доверие в съсловната организация на българските лекари. И какво работи столичната етична комисия, щом по такъв вълнуващ въпрос няма позиция?\n- Вие сте авторитетен професор, известен експерт по здравен мениджмънт. Как обяснявате слабото си влияние в УС? Не виждате ли лични пропуски и в себе си?\n- Ще бъде фалшиво, ако кажа, че нямам пропуски. Но е факт, че почти нямах влияние по същество в дейността на УС. Усещах само едно мълчаливо уважение към човека от академичния свят. Но не си спомням моя идея да е била посрещната с интерес и внимание. Стигнах до извода, че в УС не са нужни професори и това е една от по-субективните причини да се оттегля.\n- Случайно ли е, че подадохте оставка дни преди лекарския събор в Равда?\n- Не. Тъкмо решението за събора разсея колебанията в личната ми оценка на ситуацията. Вътрешно не можех да приема този прибързано организиран, типичен «извънреден» събор, провеждан далече от София със значително повече разходи. Не можах да проумея и възприема също така предлаганите промени в Устава на БЛС, които са рискови за бъдещото му развитие. До последния момент преди събора нямах окончателния текст на проекта за промяна. Изпаднах в недоумение от подобен стил на работа, възможен ли е изобщо той днес в една официална авторитетна институция! В знак на несъгласие подадох оставка. А дали тя е оправдана или не, само бъдещето ще покаже.\n- А сега, когато съборът е приключил, какви са впечатленията Ви?\n- За съжаление съборът бе поредна илюстрация на имитация на дейност. Необясним и неоправдан разход на време и пари. Трудно е днес, след като вече е минало това събитие, да се обясни защо и кому беше нужен подобен събор. Три дни дебати, чиито резултат е само избиране на комисии и неясни намерения за бъдещето.\n- На фона на тези Ваши скептични изявления все пак не виждате ли светъл лъч, изход от критичната ситуация?\n- По принцип съм оптимист, независимо че моят стил на изразяване е най-често критичен. Изход винаги може да има, стига да разберем, че положението се нуждае от промяна. И тъкмо днес трябва да осъзнаем, че сме в критична ситуация. Нужен е принципен завой, за да се излезе от познатата стратегия за оцеляване. Вече посочих, че оцеляването на БЛС е гарантирано и бетонирано със закон. Без промяна в закона никакви «извънредни» събори и «промени» в устава няма да ни помогнат.\nСпоред мен обща предпоставка за слабостите в УС на БЛС са основни дефекти в Закона за съсловните организации. Този закон не подлежи на редактиране, а трябва да бъде цялостно отменен и заменен с принципно нов закон. Парламентарната здравна комисия трябва да реши ще продължава ли БЛС да функционира в този вид, структура и механизъм на неефективно управление-самоуправление, контрол-самоконтрол. Нужно е максимално откровение и реализъм, за да се промени нещо в БЛС не само козметично, а по същество.\nВсе по-очевидна става дилемата «БЛС – камара или синдикат?». Досега съюзът се опитваше да бъде и камара, и синдикат, а се оказа в някаква междинна безпомощна позиция, на кръстопътя между тези два типа институции, проверени във времето като мисия и методи. БЛС ще случи, ако се преобразува в действен лекарски синдикат със същата абревиатура БЛС – Български лекарски синдикат (подобно на синдиката на българските учители и други професии)… А добрата някогашна идея самият БЛС да бъде лекарска камара си остана неуспешен експеримент. Но тази идея може да бъде основа за качествено нов закон (с нова концепция и структура) за Българска лекарска камара (БЛК).\nНека не бъдем по-изобретателни от всички наши съседи и страни на Югоизточна Европа, в които функционират едновременно две специфични, взаимодействащи лекарски организации – камара и синдикат. Българските лекари заслужават да имат прецизно конструирани, отговорни, авторитетни и действени съсловни организации в интерес на своята професионална кариера, в интерес на пациента и на общественото здраве като върховна мисия и национален дълг на лекарското съсловие.\nРазговоря д-р Петър ГОРНЕНСКИ


Въведение в доброволчеството | Gabrovo News\nНа 27 и 28 февруари, в сградата на ИМКА-Габрово се проведе обучението „Въведение в доброволчеството“. То се осъществява от МИКЦ ИМКА Габрово по проект за разширяване на младежките услуги и надграждане на капацитета на МИКЦ Габрово, осъществяващ се с подкрепата на Министерство на младежта и спорта.\nВ него взеха участие 27 младежи, които имат желание да бъдат доброволци. Чрез различни елементи на неформалното образование – споделяне на личен опит и очаквания, работа в малки групи, игри и дискусии, те се запознаха с основните характеристики на доброволния труд.\nОбучението имаше за цел да развие някои основни умения като: работа в екип, ефективно общуване и лидерство. Участниците се запознаха с основните права и отговорности на доброволците. Научиха се да планират и организират младежки инициативи и кампании. В края на обучението те разработиха 3 собствени идейни проекта за провеждане на младежки инициативи.\nПо мнение на обучителката Ева Цветанова младежите са били много мотивирани. „Ясно осъзнаваха защо са тук и какво искат да научат. Бяха много активни във всички дейности. В края на вторият ден дори споделиха, че не искат обучението да свършва, че много са се забавлявали и си тръгват с нови приятели и още по-голямо желание да са доброволци“, споделя тя.\nМИКЦ ИМКА Габрово продължава с провеждането на обучения като на 6 и 7 март се провежда отново обучение за младежи, на тема „Разработване на младежки проекти и инициативи – част 1“, а паралелно на 6 март се провежда обучение за координатори на доброволци на тема „Подкрепа за нови доброволци и ефективна координация на доброволци“.


Часовник Candino C4532/2 - Timer.bg\nЧасовник Candino C4532/2\nЗа съжаление, Часовник Candino C4532/2 не е наличен към момента. Имаме периодични доставки на част от моделите, но не бихме могли да се ангажираме с доставка и срокове за конкретен модел. Разгледайте наличните модели на марката Candino или се абонирайте за нашия бюлетин, за да сте информирани при ново зареждане.\nЧасовник Candino C4532/2 от колекция D-Light се предлага в Timer.bg с луксозна брандирана кутия, гаранция, безплатна и бърза доставка в рамките на 1-2 работни дни. Моделът може да бъде закупен на изплащане без оскъпяване за 3 равни месечни вноски. За повече информация вижте кредитния калкулатор като натиснете бутона Купи на кредит.\nСпортно елегантен часовник от благородна стомана и кафява кожена каишка с трансперантна закопчалка, дата на четири часа, секундарник.\nОт Candino препоръчват закупуването на Часовник Candino C4532/2 да се извършва от оторизирани търговци като Timer.bg - водещ онлайн магазин за продажба на часовници!\nРеферентен номер C4532/2


Жълти дамски летни обувки тип балерини - Дамски обувки от естествена кожа - Грация Стил\nЖълти дамски летни обувки тип балерини\nДетски спортни обувки в жълта напа\nСвежи и много удобни дамски обувки тип балерини, които са подходящи за ежедневно носене. Обувките са ергономични с приятна упора за дъгата на ходилото, което гарантира високо ниво на комфорт при всяка стъпка. Решени са в слънчев жълт цвят, който ще бъде чудесно свежо допълнение към летния аутфит.\nОбувките са изработени от отлично обработена естествена кожа, която е с голяма устойчивост на износване и се поддържа много лесно. Също така материалът позволява на крака да диша и предотвратява неприятното изпотяване през лятото.\nДамски мокасини в червен велур\nДамски черни велурени мокасини\nДамски половинки от естествен велур в черен цвят\nДамски мокасини в тъмнокафява напа


Зографски надскочи Фрайтаг и завърши 23-и на старта на "Четирите шанци" в Оберсдорф | Вестник Приятел - новини от град Самоков\nНай-добрият български ски скачач Владимир Зографски започна по впечатляващ начин участието си в престижния традиционен турнир по ски скокове „Четирите шанци”. Самоковецът преодоля квалификациите с 39-и резултат, което определи за негов съперник в директните елиминации в официалния старт да бъде Рихард Фрайтаг от Германия, който зае второ място в генералното класиране за Световната купа през миналия сезон. Българинът обаче не се смути от този факт и преодоля сериозното предизвикателство. 25-годишният състезател направи опит от 125 метра и изпревари Фрайтаг с метър и половина. Немецът обаче също се класира за втория кръг като един от петимата „щастливи губещи”. Местният любимец дори успя да изпревари Зографски при вторите скокове и завърши на 16-о място. Влади пък зае 23-ата позиция след престой във въздуха от 118 метра.\nТака той си осигури още 8 точки за генералното класиране, където заема 18-о място с 97 пункта. Лидер в подреждането е победителят в Оберсдорф Рьою Кобаяши от Япония, следван от поляците Пьотър Жила и Камил Стох. Никой от тях обаче не се качи на подиума в първия старт от „Четирите шанци”, където втори и трети станаха германецът Маркус Айзенбихлер и австриецът Щефан Крафт.\nПо-късно днес, 1 януари, в Гармиш-Партенкирхен ще се състои и втората надпревара от турнира. Зографски даде 23-и резултат в квалификацията и ще се изправи в спор за участие във втория кръг срещу Мартин Хаман, който бе 28-и.\nВладимир Зографски с 39-о място на ски полети в Оберстдорф, Германия\nВлади Зографски с нов силен старт на „Четирите шанци”, честити 2019 г. от телевизионния екран\nTags: Австрия Владимир Зографски Гармиш-Партенкирхен Германия Камил Стох квалификация Маркус Айзенбихлер Оберсдорф Полша Пьотър Жила Рихард Фрайтаг Рьою Кобаяши световна купа ски скок Четирите шанци Щефан Крафт Япония


2021 Alpina B8 Gran Coupe | Суперколи - авто новини, марки и модели коли\nBMW B8 Alpina Gran Coupe официално беше пуснат след успеха на BMW Alpina B6 Bi-Turbo Gran Coupe. Новият сегмент съчетава най-високото ниво на производителност, динамика и комфорт.\nAlpina BMW B8 се задвижва от 4,4-литров V8 двигател и има мощност от 621 к.с. и 800 Нм максимален въртящ момент. Максималната скорост на движение е 201 мл/ч, докато ускорението от 0-100 км/ч се постига за 3,4 секунди.\nДвигателят се радва е с оптимизирани турбокомпресор и охлаждане. Налягането е повишено дори при ниски обороти за максимален въртящ момент. Охладителната система се състои от три външни охладители, които осигуряват топлинна стабилност и оптимална ефективност.\nСпортната изпускателна система Alpina е оборудвана с две двойни неръждаеми тръби и издава мелодичен V8 саундтрак, контролиран в комфорте и спортен режим.\nОкачването и шасито съчетават комфорт на дълги разстояния с качество на управление, докато подпорите на предния мост подобряват комфорта на автомобила и работят заедно с пружините за подобряване на баланса.\nСистемата за задвижване на всички колела BMW xDrive гарантира еднакво динамично и лесно предаване на мощността към пътя.\nBMW B8 Alpina е снабден с джанти и гуми по поръчка, гумите се предлагат в размери 245/35 ZR21 на предната ос и 285/35 ZR21 на задната ос. Колелата са класически 21-инчови ковани джанти с дизайн на 20 спици.\nПредлагат се два ексклузивни цвята – Alpina Blue и Green Metallic боя. Екстериорът разполага и с големи въздухозаборници за достатъчно охлаждане, черен дифузьор и заден спойлер. Интериорът се състои от осветени первази на вратите и ръчно завършен волан в кожа. Допълнителното обширно оборудване включва многофункционални спортни седалки, отопляеми седалки и волан, тапицерия от кожа Merin, аудио Harman Kardon и др.\nAlpina B8 Gran CoupeBMWАлпинаБМВ


Разкриха руски военни, обезглавили и нарязали сириец - News.bg\nВ Сирия военни от частната армия "Вагнер" на приближения до Владимир Путин бизнесмен Евгений Пригожин са измъчвали и убили сириец по особено жесток начин - обезглавeн и нарязан на части, той е запален, след като дълго са се гаврили с тялото му. Самоличността на единия от мъчителите е установена от руския вестник "Новая газета". Съобщава се, че става дума за Станислав Д. (Фамилията неe назована, за да не бъде изложено на риск семейството му.)\nУточнява се, че идентифицираният наемник е служител в разузнаването. "Новая газета" разполага с копие от паспорта му, със саморъчно попълнена от него анкетна карта на службата за сигурност на армията "Вагнер", както и с неговата декларация за поверителност и автобиографията му.\nРуски журналисти получават заплахи след разследване за наемници от "Вагнер"\nЗаплахите достигат своя апогей, когато разследват дейности на "Вагнер" в Либия\nВидеото с гаврата над убития сириец, което през последните дни се разпространява в социалните мрежи, е публикувано за първи път през 2017 г. - по-точно част от него. На записа не се виждат лицата на наемниците, но се чува, че разговарят на руски език. През последните дни в социалните мрежи се появиха и други фрагменти от видеото, но които в кадър се вижда Станислав Д.\nЛицата на другите главорези се виждат на снимка, публикувана в социалните мрежи, на която те позират заедно с тялото на убития.\nПо данни на арабски медии, жертвата е Мохамед Таха Исмаил ал Абдула. Той е бил мобилизиран в резерва на сирийската правителствена армия, но е дезертирал, след което е били заловен. Предполага се, че е убит в района на находището Шаир в провинция Хомс.\nДанните са от самолетните полети…\nЗагина журналист, работил по темата за руските наемници в Сирия\nЦРУ потвърди, че стотици руски наемници са убити в Сирия\nна 22.11.2019 в 09:18:44 #4\nОще след изтъпленията в Украйна през 2014, тази бандитска групировка - вагнер, трябваше да бъде обявена за терористична организация. Но западна Европа, както и при хитлер , все си мисли че нея не я касае. Добре че американците светиха маслото 200-300 от тези изроди в Сирия.\nна 22.11.2019 в 06:58:29 #3\nСпоред най-новите проучвания на българистанските учени и книжници: И Баташкото клане, и потушаването на Старазагорското въстание са извършени от руските специални служби. Що за канибали са тия руснаци? И братоубиеца Каин бил руснак по произход! Московците вече не вдъхват доверие. Време е да се прегрупираме, преориентираме и пренасочим към братята марсианци.\nна 22.11.2019 в 06:47:53 #2\nТе ги изяждат в Америката... В Русия ги изпиват...\nна 22.11.2019 в 04:46:28 #1\nИ не са го изяли? Не може да са руснаци\nНачало / По света / Разкриха руски военни, обезглавили и нарязали сириец


Наука ОFFNews | ПОСЛЕДНА ПРОМЯНА 10 февруари 2015 в 10:20 5418424\nКвантово уравнение предсказва, че Вселената няма начало и няма край. Вселената може би е съществувала вечно, както се вижда от новия модел, който използва квантови корекции в допълнение към общата теория на относителността. Моделът може да обясни тъмната материя и тъмната енергия като по същество е решение на много проблеми наведнъж, съобщи Phys.org.\nПо оценки на общата теория на относителността общоприета и широко известна е възрастта на Вселената от 13.8 милиарда години. В началото всичко съществуващо, както се смяташе досега, е заемало една безкрайно плътна точка или сингулярност, която после започва да се разширява като "Големия взрив", който полага началото на Вселената.\nВъпреки че сингулярността на Големия взрив произтича пряко и неизбежно от математиката на общата теория на относителността, за някои учени това е проблем, защото математиката може да се обясни само какво се е случило веднага след, но не и по време или преди сингулярността.\n"Сингулярността на Големия взрив е най-сериозният проблем на Общата теория на относителността, защото законите на физиката се нарушават," казва Ахмед Фараг Али (Ahmed Farag Ali) от Университета Бенха в Египет, цитиран от Phys.org.\nМакар че това не е истинска теория на квантовата гравитация, моделът съдържа елементи от двете - и от квантовата теория и от Общата теория на относителността.\nВъв физически параметри, моделът описва Вселената като пълна с квантова течност. Учените предполагат, че тази течност може да се състои от гравитони - хипотетичните безмасови частици, които осигуряват на силата на гравитацията. Ако те съществуват, гравитоните играят ключова роля в теорията на квантовата гравитация.\nЕтикети:Големият взривгравитониКвантова теориякосмосОбща теория на относителностсингулярностТеория на квантовата гравитация\nРейтинг : 21263\t02.06 2017 в 22:01 24\nО' Нуф-Рий II\t31.08 2015 в 14:56 23\nА на мен ми се струва, не бива да се изключват осцилации от типа"свива-разпуска" - да не забравяме, че достигащите до нас светлини на далечните галактики пътуват много милиарди години - и е много трудно, поради краткия ни живот, да забележим промените в доплеровото изместване: Ако, например, осцилацията е синусоидална и "червеното изместване нараства" нищо чудно, да сме някъде около ординатата, където измененията на скоростта са най-големи. След маса време /кой да ти каже колко, ама милиарди години/ да не се окаже, че вселената пък e "статична", след което - /ново 20!/ "ТЯ се свива по-бързо и по-бързо, бягайте да бягаме!"\nОтделно, твърдението за свиване/разтягане на пространството, ми звучи лееко налудничаво: Нали ПРОСТРАНСТВОТО се свива/разпуска/, единият метър винаги ще си е един метър. Иначе, ще стане /например/ метър и десет или 90 см...\nAlex\t16.08 2015 в 00:14 22\nАз не мога да разбра как така корекциите задържат вселената в постоянен размер, при все, че вече е доказано научно, разширението, т.е. космологичната константа. За мен теорията е невярна или достатъчно добър математически модел, който удобно зачерква сингулярността. Все пак е теория и не трябва да бъдем напълно критични, без доказателства.\nSimo\t07.08 2015 в 21:41 21\nСлед като сте прочели достатъчно от Хокинг,Линде,Съскинд,Виленкин,Парлмутер,Краус.Каку,Сердюк-ова,Бл� �ватска,Волтер,Рьорих,Хоровиц,Туфт,Докинс,..,..,и мн. др. за които поне сте чували и ако не Ви достига ежедневното,,Свободно'' време достатъчно е да разлистите поне Платон,ЛаоДзъ и нау вече Файнмън и роденият в близкото тракийско градче Абдера -Демокрит за да назрее извода ... ,че всички имат право ... !\nalo\t21.04 2015 в 17:17 20\nСтига пък вие с тия ясновидки и ясновидци! Не ви ли се изясни на някои хора, че човек няма как да знае , че вселената има еди каква си форма и т.н., независимо дали това е "леля ви Слава" или други! Независимо дали има или няма голям взрив, според мен вселената е безкрайна, вечна и ...... едва ли можем да си представим още каква!\nalo\t21.04 2015 в 17:12 19\nСтига пък вие с тази Слава Севрюкова, Крион и т.н.! Може и да е имала качества, но никой, НИКОЙ човек няма как да знае категорично, че вселената е с еди каква си форма и е крайна. Човекът е ограничено създание и търси граници навсякъде в ежедневието си, просто защото не може да си представи нещата по друг начин. Според мен вселената е безкрайна, вечна и...... едва ли можем да си представим точно каква е.... Като се завживявате по разни ясновидки, ясновидци и тем подобни, като че ли сте видели!\nfma02@abv.bg\t16.04 2015 в 06:13 18\nЧЕТЕТЕ СКРИЖАЛИТЕ НА ТОТ И СЛАВА СЕВРЮКОВА ЗА ВСЕЛЕНАТА И КОЕ КАК Е БИЛО, КРИОН КАЗА ЛИПСВАТ ДВА ЗАКОНА И ЗАТОВА НИЕ С ТРИИЗМЕРНИТЕ СИ СЕТИВА ОЩЕ НЕ СИ ДОИЗЯСНЯВАМЕ НЕЩАТА, ТОВА, КОЕТО СЕ ВИЖДА ОТ ТАЗИ СТРАНА НА ЗАВЕСАТА ОТ ДРУГАТА СТРАНА Е ДРУГО. ЩЕ ГО РАЗБЕРЕМ, НО СЛЕД ВРЕМЕ.....СЛАВА КАЗА ЕЛИПСА Е ВСЕЛЕНАТА НЯМАЛО Е ГОЛЯМ ВЗРИВ В ТОВА СА ЕДИНОДУШНИ СЪС СЛАВА СЕВРЮКОВА, ИМАЛО Е ПРОСТРАНСТВО И ПОСЛЕ МИСЪЛ - ОТ КОЯТО СЕ РАЖДА ВСИЧКО В ХАРМОНИЯ.....МИСЪЛТА Е БОЖИЯТА ПРОМИСЪЛ ЗА ДИЗАЙНА НА КОСМОСА.... КАЗАНО С ДУМИ ПРОСТИ КАТО ЗА БЕБЕ ЦИВИЛИЗАЦИЯ КАТО НАШАТА, ДОПЪЛНЕТЕ ЗНАНИЯТА СИ С КРИОН ЗА ЧЕРНИТЕ ДУПКИ\nДивен\t26.03 2015 в 21:58 17\nДа допуснем, че съществуват два свята. В единият (квантов) има само Е - енергия, проявяваща се като вълни, време, електричество, информация…, а в другия само m - материя проявяваща се като частици, пространство, магнетизъм…\nBogdan\t05.03 2015 в 22:31 16\nТеорията на Големия взрив е теория на Голямата Глупост.Това отдавна е добре известно и дори Стивън Хокинг си призна грешката.Разширението на Вселената заключението, за което се базира на инфрачервеното излъчване и Доплеровия ефект е следващата глупост,от която съвременната Физика ще се откаже официално. Доказателствата за това ще бъдат публикувани където трябва , а не във форум в който се пишат такива статии и коментари показващи липса на знание и по-лошото на РАЗБИРАНЕ!\nНАСА на маса\t12.02 2015 в 17:04 15\nДобро утро...Откриха Америка.\nА защо флагът на OFFNews не се вее на луната?\nНе си ли спомняте, че американският флаг се вееше?...


Стартира предаването „Радио мост“ за българите в чужбина – Българите във Валенсия\nХоумНовиниСтартира предаването „Радио мост“ за българите в чужбина\nМоже да се слуша всеки вторник и по интенет\n04.03.2016 Борислав Димов Новини 0\nНа 01 март, заедно с Баба Марта и мартеничките имахме и друг повод да се зарадваме – стартира първото предаване „Радио мост“ в ефира на испанското радио RW Radio. Предаване за булгарите по света, изцяло на български .\nВ пилотното предаване гостува Александър Атанасов, който е един от успешните млади хора, развили свой собствен бизнес в Испания. Собственик е на Таверна Олимпия и Механа Хъшовете, както и на 3 магазина и склада за български стоки във Валенсия и Испания.\nВ предаването сме се постарали всеки вторник от 20.00ч да ви поднасяме полезна информация не само за живущите в област Валенсия, но и за сънародниците ни по целия свят. Това лесно може да стане чрез модерните технологии, тъй като радиото може да бъде чудо навсякъде по света през интернет на адрес:\nА също може да бъде слушано и чрез собствено приложение в Google play за Android-телефони. Там можете да потърсите за ¨rwradiodigital¨, а ако сте с IPhone, свалете си безплатното приложение Tune-In, и вътре наред с всички световни радио, можете да намерите и RW Radio.\nВсяко предаване ще има своята кратка анотация и тук на сайта и ще можете да го слушате след като бъде качено на подкаст. Ако сте пропуснали да ни слушате, на този линк можете да чуете цялото пилотно предаване на запис:


Тимът на „МIX“ /София/ стана шампион в Българската баскетболна лига - 2019.06.10 - Спортни - новини от Добрич\nТимът на „МIX“ /София/ стана шампион в Българската баскетболна лига\n10.06.19, 15:42 часа Преглеждания: 801\nНовосформираният отбор на Шабла постигна първа победа в националната надпревара\nВ спортен комплекс „Шабла“ се проведоха битките за определяне на шампиона в тазгодишното първенство в Българската баскетболна лига за аматьори. Умения между кошовете край морето показаха осемте най-добри отбора от страната през сезона в четирите конференции. До финалния турнир достигнаха съставите на „Светкавица“ /Търговище/, „Ънстопъбъл“ /Добрич/, „MIX“ /София/, „Бавни и яростни“ /Плевен/, „Чардафон-Орловец“ /Габрово/ и „Хебър“ /Пазарджик/. Поради организационни проблеми, вторият отбор от „Запад“ не успя да пристигне за турнира и на негово място, организаторите включиха с „уайлд карт“, наскоро сформирания тим на Шабла. В елиминациите домакините дори постигнаха и първата си победа в ББЛ – над представителите на „Ънстопъбъл“ /Добрич/ - 112:80.\nДо решителната среща за титлата достигнаха миналогодишният шампион „Хебър“ /Пазарджик/ и „MIX“ /София/. След оспорван мач и обрати столичните баскетболисти детронираха „Хебър“ с 84:76. На полувремето за публиката в залата беше организирана игра със зрителите за стрелба от зоната за 3 точки и от фаул-линията, като победителите бяха наградени от представител на ББЛ. На церемонията в залата след последния съдийски сигнал кметът на община Шабла Мариян Жечев връчи купите и медалите на първите три отбора в крайното класиране - „MIX“, „Хебър“ и „Светкавица“, както и индивидуалните награди на най-добрите баскетболисти във финалната надпревара.\nВ Българската баскетболна лига (ББЛ), участват баскетболни отбори от над 30 български града, с картотекирани повече от 1000 баскетболисти. Първенството се провежда под егидата на Българската федерация по баскетбол (БФБ) и се администрира от Българското баскетболно общество (ББО). Председателят на УС на ББО - Орлин Атанасов, след церемонията по награждаването каза: „Благодарни сме на кмета на Шабла за гостоприемството и изключителните условия за провеждане на националните ни финали. Вярваме, че с повече съпричастни и активни в нашия спорт общини като Шабла, ще превърнем отново баскетбола в масов спорт за България. Всички заедно наблюдавахме изключителна борбеност, феърплей и мъжество във всички мачове. Финалът беше достойно последно украшение на целия сезон. С нетърпение очакваме новия член на ББЛ – отбора на „Шабла“. Пожелавам им успех!“


Чилболии Tchilbolii »\nАвтор Тема: Чиболии (Прочетена 8048 пъти)\n« Отговор #15 -: Пт 05 Януари, 2007, 19:19:53 »\n. МОЕТО МНЕНИЕ Е ЧЕ ПАЛАМАРСКИТЕ СА ПОСРЕДАТА НА ЧИРПАНСКИ И СЛИВЕНСКИ.В СЛУЧАЯ ИСКАХ ДА ПОЯСНЯ ЗА ГЛАСА НА ЧИЛБОЛИИТЕ ЗА КОЙТО ПРЕДПОЛАГАМ ЧЕ Е ПОДОБЕН НА ПАЗАРДЖИШКИТЕ ПОНЕЖЕ КОЛЕГАТА НЕ МОЖЕ ДА ГО ОБЯСНИ ПО ТОЧНО .\n« Отговор #16 -: Пт 05 Януари, 2007, 19:34:53 »\nза гласа да, но и има резон, че паламарските са нещо средно между сливенски и чирпански - като гледам тези от снимките на Людмил, то цвета им не е "метален" като на сливенските, а "постен" като на чирпанските, като гласът им доколкото разбрах бил дрезгав. Като влизах в турския сайт за породата "Тракия", то тези гълъби в черната си разцветка са като показаните като паламарски.\n« Отговор #17 -: Нд 14 Януари, 2007, 23:10:59 »\nМАЙ НИКОЙ НЕ Е МНОГО НА ЯСНО С ТАЯ ПОРОДА ДАЖЕ И РУСЕНЛИИ ИЛИ АКО ИМА НЕКА ВНЕСЕ ЯСНОТА.ПРЕДИ ДВА ДНИ КОЛЕГА ОТ РУСЕ МИ СЕ ОБАДИ И ПОИСКА НЕЩО ОТ МЕН КАЗАХ МУ ЧЕ АКО МИ ДОНЕСЕ ЧИФТ ЧИЛБОЛИИ ЩЕ СЕ РАЗБЕРЕМ ТОЙ МИ КАЗА ЧЕ ИМА НЯКОЛКО БРОИКИ В ЧЕРВЕНО И НАДАЛИ ИМА И 100 БРОЯ В РУСЕНСКО.ПРЕДЛАГАМ ДА СЕ ОТКРИЕ ТЕМА НЕЩО КАТО ЧЕРВЕНА КНИГА И СЕ ОПИТАМЕ ДА ОПИШЕМ И РАЗДВИЖИМ НЕЩАТА ОКОЛО ТАЯ И ЕВЕНТУАЛНО ДРУГИ ПОРОДИ ПАЛАМАРСКИЯ МИСЛЯ ЧЕ СЪЩО Е ЗАСТРАШЕН.]\n« Отговор #18 -: Нд 14 Януари, 2007, 23:38:18 »\nТова с книжките е ....работа. Но аз лично мога да отглеждам поне 5 чифта. Май трябва да направим резерват......за БГ породи.\n« Отговор #19 -: Пн 15 Януари, 2007, 12:56:52 »\nАС ОТДАВНА СЪМ ИЗЯВИЛ ЖЕЛАНИЕ ДА СИ ВЗЕМА 1-2ЧИФТА НО НЕ СЪМ НАМЕРИЛ ДО СЕГА.\n« Отговор #20 -: Ср 20 Юни, 2007, 11:33:23 »\nКато гледам доста хора изявяват желание за тези почти изчезнали(за жалост) гълъби.Ето и стандарта им,но незнам от коя година е:\nСтандарт "Чилболии". Чилболиите са най-интересната раса гълъби, отглеждани в Русенския край. В миналото са били отлични летци, качество което са загубили поради, това че не се отглеждат на свобода и не се тренират. Имат специфично летене - бързо набират височина, след което се премятат. Има екземпляри, които пуснати от ръка, до кацането си на земята се премятат. Притежават характерно глух глас при пеене, формиращ се дълбоко в гърдите. Чилболиите имат грациозна походка с ниско и дълго тяло. Особено ценни са гълъбите с къси крачка, създаващи впечатление, че пълзят по земята.\nОчи: средно големи светли с черна зеница. Околоочието им е бяло.\nКлюн: средно дълъг (до 20 мм), тънък, бял. Гъбичките над клюна са неголеми, бели, осигуряващи плавно преминаване от човката към главата. Врат: съразмерен спрямо тялото. Тяло: дълго 32 см, ниско с изпъчени гърди.\nКрака: къси, до 2,5 см, червени с бели нокти. Неоперени. Цвят: тъмно червен, еднакъв по цялото тяло и опашката. Вратът от главата до крилата във вид на венец е напръскан с бели пера като житен клас. Крайните летателни пера до третото са бели. Недостатъци: дълъг и дебел клюн; голяма глава; късо тяло; неправилна стойка (крила над опашката); къса и тясна опашка; високи крака; пера по краката "калци"; червеникав оттенък в очите и околоочията; различни по цвят очи; бели пера по крилата и тялото; сив или жълтеникав оттенък в оцветяването към опашката.\n1. "Чембер" - гълъби без бял венец на врата. Цялото им тяло е червено. На опашката имат по светла лента с ширина 3 см. При тях се допуска малко бяло герданче под човката като на маавиите с ширина 2см.\n2. "Чилки" - бели, напръскани с червени пера по тялото. Всичко описано по-горе в характерните особености и недостатъците без цвета се отнася и за двете разновидности.\n« Отговор #21 -: Чт 09 Август, 2007, 11:18:18 »\nХУБАВО Е ЧЕ СЕ ПОБЛИКУВА НЕЩО КАТО СТАНДАРТ .ЛОШОТО Е ЧЕ КОЛЕГИТЕ ОТ РУСЕ НЕЩО СПРЯХА ДО ТУК.А ДА СЕ ПОПУЛЯРИЗИРА ЕДНА ПОРОДА ТРЯБВА НАЙ-МАЛКО ДА СЕ ШУМИ ОКОЛО НЕЯ .А ТУК Е ПЪЛНА ТИШИНА.\n« Отговор #22 -: Нд 12 Октомври, 2008, 16:28:22 »\nКъна, ти вдигаш ли твоите чилболийчета?\n« Отговор #23 -: Нд 12 Октомври, 2008, 22:57:17 »\nРАЗГОНИХ ДВЕ ЕДНОТО ЛЕТИ ДРУГОТО КАЦА НА СЪСЕДИТЕ.ПЪРВОТО ПРАВИ 3-4 КЪЛБЕТА.НО СЕГА СА СЕ ОСКУБАЛИ И НЕ ЛЕТЯТ.\n« Отговор #24 -: Нд 12 Октомври, 2008, 23:41:38 »\nТо че се въртят е добре.Но те имат изключително интересно държание при полет.Аз лично преди 3 години имах честта да хвъркам 1 чифт и бях доста впечатлен от тях.да са ти живи издрави.\n« Отговор #25 -: Пн 13 Октомври, 2008, 00:09:30 »\nако може да обясниш как се държат при полет, ще бъде интересно да научим/поне на мен де, а вярвам и на другите/.\n« Отговор #26 -: Пн 13 Октомври, 2008, 15:54:38 »\nНаистина ми даваш адски трудна задача.Незная как да го обясня с думи,просто трябва да се види.Но все пак ще опитам-самите движения на крилете и на самото тяло във въздуха е много особено.И незнам точно как да го определя,някак си прибрано.Просто е много трудно да го въплътя в думи.


Хайде да ... перем :) Един въпрос, повече отговори за праха за пране Екомама - Блог за етика, козметика, еко и био\nНачало » Домашна еко-лаборатория » Хайде да … перем :) Един въпрос, повече отговори за праха за пране Екомама\nПрез септември аз и моите прелестни колежки Анжела и Евелина решихме да ви предложим да си направите нещо у дома.\nОт доста време идеята се беше зародила, и след това ни отне няколко месеца да я реализираме.\nСигурни сме, че знаете за нашата рецепта за прах за пране, придружена от пакет „НАПРАВИ СИ САМ“ с 4 екологични и безвредни съставки.\nМоите колежки, освен прелестни, са умници и си разбират от работата. Това, което отличава нашият прах за пране спрямо други подобни алтернативи, е научната обосновка на работата ни. В състояние сме да го направим и го заявяваме по женски нескромно.\nФакт е, че нашият продукт работи. 🙂\nМеждувременно искаме да отговорим тук в блога на въпросите, които предполагаме, че имате относно рецептата, предвид, че други клиенти вече ни ги зададоха в официалните комуникационни канали.\nЗащо не предложите готов прах, а ни предлагате рецепта с отделни компоненти, които трябва да смесим ние?\nНа първо място, защото това е нашата „закачка“ към вас.\nГотови продукти има навсякъде другаде 🙂 Пробвайте, направете го, уверете се, че работи, и бъдете доволни.\nПомнете, че е необходимо да приготвяте необходимата доза непосредствено преди пране.\nПредложен по този начин, прахът за пране отговаря на концепцията на Екомама, да предлагаме решения, които можете да направите сами, които освен това работят. Важно уточнение, нали? 🙂\nНастоящата рецепта представлява базова рецепта.\nНие обичаме да рационализираме. В скоро време ще ви предложим решения за по-специфични случаи, например само за бяло пране или само за цветни или черни тъкани, като съставките остават същите, а се променят само пропорциите. Така с едни и същи съставки имате решение за всеки конкретен случай и нужда, без да тичате до магазина.\nДа разполагате със съставки, а не с готов продукт е винаги по-евтино. И много, много по-екологично. Спестявате от производствен процес, опаковки, маркетинг, надценката на търговците и т.н.\nСравнете себестойността на нашия Комплект с подобен клас готови продукти и ще установите, че си струва да композирате перилния си препарат сами, разликата е в пъти по-евтин продукт за едно пране.\nПриемете просто, че най-хубавите идеи са безплатни.\nРецептата е за свободно ползване. Няма смисъл да я крием и да си придаваме мистериозна важност. Колкото пъти сме подарили нещо с добро и позитивизъм, толкова пъти доброто ни се е връщало като мощен бумеранг.\nПробвайте, заразно е 🙂\nЗа желаещите да се възползват да произведат рецептата в търговски вид и просто да печелят от това, без да вложат усилия и да разбират от технология на битови препарати или козметика, меко подсказваме, че сме им оставили технологична изненадка 🙂\nНе изключваме възможността в бъдеще да ви предложим и готов прах.\nДо съвсем скоро! Хубава неделя!\n← Вълшебно масло за след слънце (и не само) :)


Литературен свят » Р » Радой Киров\nРадой Цветков Киров, български поет, е роден на 06.02.1916 г. в село Кътина, Софийско. Завършва техническото училище в София (1937). Следва инженерни науки в Прага, Братислава и София. Дългогодишен редактор на списание “Славейче” (1968-1982). Издал е 29 книги за деца, сред които “Аленото пламъче”; “Вълшебното зрънце” (1970), “Момче със звънче” (1975), “Кой счупи луната?” (1976), “Вулкан от сладолед” (1981), “Една кошничка усмивки” (1982), “Чудните пътешествия на Гошо Фантазията” (1983), “Пързалка за облаче” (1986), “Деца с крилца” (1988) и др. Сатира: “Бодлива лирика” (1969), “Очовечаване на дяволите” (1986). Умира на 18.09. 1989 година.\nЗАВИСИМОСТ/ брой 12 септември 2009\nРАННИ СТИХОВЕ/ брой 60 март 2014\nБАЛКАН/ брой 63 юни 2014\nСМЕЛАТА МИСЪЛ/ брой 112 декември 2018\nГАТАНКА/ брой 121 октомври 2019


Машинка за борба срещу къртици, змии, полевки — Бран Инсект\nКод на продукт: 150410-10\nМашинката е подходяща за прогонване и борба с: къртици, гризачи – домашни мишки и полевки, а също отблъсква змии и сляпо куче. Това е най-мощният уред в този сегмент. Може де се използва в дворове, зеленчуковите градини, оранжерии, овощни градини и др. с площ до 1500 кв.м.\nКак машинката прогонва къртици, змии и гризачи?\nТози силен уред за борба с къртици, змии и полевки работи с помощта на батерии и разпръсква мощни импулси на 1500 кв.м. разстояние, чрез които отблъсква вредителите.\nСпецифичното за тази машинка е, че се използва мотор за генериране на механични вибрации и дразнещ шум прогонващ едновременно къртиците, мишките, слепите кучета и змиите. Поради този факт тя има ефективно действие върху толкова голяма площ - кръг с диаметър 45-50 метра. За по-добър ефект срещу подземните вредители, може да закупите и капан за улавяне на къртици и слепи кучета. Избора е изцяло ваш.\nКак да поставите машинката за отблъскване и борба с къртици, сляпо куче, домашни и полски мишки ?\nЧрез подходящ инструмент трябва да направите отвор в почвата с размери близки до тези на уреда, така че той да се постави в земята до маркировката върху алуминиевия корпус (вижте как е показано на снимката).\nЗа оптимален ефект в дворове в които има и жилищна сграда е добре да се закупят поне две устройства, като се залагат максимално отдалечени от сградата и разположени на срещуположните ъгли!\nПри дворове с голяма денивилация е добре да се заложи в най-равната част на двора или в тази където навлизат най-често змиите, къртиците и полевките.\nВажно: Неправилно е да поставяте машинката за прогонване на къртици и змии, чрез удари или натиск, без да има предварително изкопана дупка, тъй като така може да увредите завинаги устройството. След поставяне на машинката в почвата е нужно внимателно около нея да се уплътни с пръст т.е. да се трамбова много прецизно без излишна сила за да не я счупите. Чрез уплътняването ще се осигури надеждно предаване на вибрациите в цялата почва. Ако не уплътните добре ефекта и самата сила на импулсите ще са минимални или нулеви. За да не увредите след време машинка срещу вредители е нужно ясно да се обозначи мястото, където сте а поставили. Така се постига защитата й при обработка на почвата или при случаен достъп.\nКакво да очаквате след включване на мощната машинка?\nВъпреки, че машинката е много силна, ще е нужно да изминат поне 7 до 14 дни за се види по-осезаема разлика и къртиците, змиите, мишките или сляпото куче да започнат да осъзнават, че вече трябва да напуснат завинаги терена. Не очаквайте незабавна реакция от страна на вредителите. Нужно е търпение. Възстановяването на увредените от гризачите и подземните вредители насаждения може да отнеме до няколко седмици.\nС какви батерии работи уреда за борба с вредители?\nРаботи с 4 бр. батерии, размер "D" (R20) по 1,5V, които се закупуват отделно и не са включени в комплекта на машинката.\nТегло: 400 гр. без батерии. Дължина на машинката - 41,5 см., а диаметъра й е 8 см.\nПроизход: SilvanderssonSweden AB – Швеция\nРейтинг: 3.54 Гласове: 78


Стероидите – модерният наркотик на спортистите - Svobodno.bg\nАвтор: Svobodno.bg · 14.10.2017\nНаистина ли трябва всеки трениращ съсипва здравето си с анаболни стероиди? Веднага ви казвам – Не!\nМоето лично мнение винаги е било следното: Искаш тяло – тренираш здраво, спиш добре, храниш се здравословно!\nОт тук вече следва останалото – Искаш сериозни и професионални постижения в спорта – плащаш си цената. Тоест – никой не отрича употребата на всякакъв вид субстанции при професионалните спортисти, Но има един много важен фактор :\nВсички мислят, че стероидите са за културисти, нали?\nАз обаче, като човек от 5 години в бранша и собственик на фитнес център, ще ви кажа – виждал съм 3 пъти повече футболисти, боксьори и дори ученици да вземат стероиди! Другото много важно нещо е, че ние учим с години и се запознаваме с биомеханиката, хормоналната система и функциите на човешкия организъм, за да знаем подробно как всъщност действат тези лекарства на нашите тела и по този начин знаем как със съвсем малки количества от тях да извлечем огромни ползи.\nЗа по-обикновените хора ще го обясня така :\nАко един културист може да направи огромни мускули с 1 хапче на ден, учениците не знаят как и с какво и за това говорят и мислят, че приемаме огромни дози стероиди. От там на свой ред те искат да постигнат същото и започват да се тровят със големи количества от каквото им предложи първия търговец на черния пазар.\nВ крайна сметка бизнесът се е развил така, че всеки гледа да ти пробута стока или знания с цел да ти вземе парите, а на никой не му пука за здравето ти, за развитието ти в бъдеще и за това, дали няма да ти навреди трайно!\nЗа това не уважавам много „колеги” инструктори, защото са такива просто, за да са в най-бързо развиващия се бранш и да правят пари, а не са хора, които обичат професията си и се чувстват горди да помогнат на останалите.\nАз лично обичам да оправям здравословните проблеми на своите клиенти, а не да ги тъпча с хапчета и да им създавам такива!\nИлиян Найденов, сертифициран фитнес инструктор\nNext story Топ 10 на забележителностите в Дубровник\nPrevious story Миглена Ангелова разочарована от поведението на Антон Стефанов\nФункционални мускули, а не само гола визия


Хотел Бреза, Боровец е разположен точно между двете детски писти и лифта гондола в самия център на ски курорта.\nСелището е разположено на около 1,5 км или на около 30 минути пеша от центъра на Боровец. Намира се на северните склонове на Рила, на 73 км от София и на 125 км от Пловдив.\nХотел Боровец Хилс, Боровец е най-новият 5-звезден комплекс в Боровец, с уникален и модерен Спа център и с най-големия закрит басейн в курорта.\nХотел Рила 4*, Боровец има страхотно местоположение – точно в подножието на ски пистата, на 50 м от 4-седалков лифт “Мартинови бараки” и на 50 м от 4-седалков лифт “Ситняково” Експрес.\nХотел Феста Чамкория се намира в к.к. Боровец, на около 1200 м от ски център Боровец и от началната станция на кабинковия лифт, който води до ски център „Маркуджици” – най-високия на Балканския полуостров.


Дневен хороскоп за зодия Овен - 09 Декември 2021 година - AstroData.bg\nДневен хороскоп - Овен - 09.12. 2021 - Промени в партньорството\nЗвездните показатели са благоприятни за Овните в четвъртък относно професионалната реализация за постигане на парични печалби и за осъществяване на лични цели. Денят отбелязва началото на промени, които ще обхванат деловото и личното партньорство на голям процент от вас.\nКъде с желание, къде по-малко, но ще отхвърляте задачите си една по една. В интерес на разбирателството с колегите и партньора си днес ще правите отстъпки, но не пренебрегвайте себе си, отсрещната страна ще се възползва на мига. Изисквайте и от другите това, което вие с охота давате. Ще получите висока оценка на работата и постиженията си до момента, което ще ви мотивира. Работоспособността ви е на ниво.\nАко наберете смелост да се заемете с най-пипкавите си задачи, със сигурност ще се справите. Разберете още сега какво е подготвила съдбата за вас в личен и любовен план. Не пропускайте да прочетете вашият личен хороскоп според датата на раждане за 2022 година, или вашият личен любовен хороскоп според датата на раждане за 2022 година. Разкрийте тайните на зодиака още сега и винаги бъдете една крачка пред всички останали. Успех!


【Пеша из Париж - второ допълнено издание】 Егмонт • Цена | Ciela.com\nПОВЕЧЕ ЗА предлага интересни подробности за важни музеи или други знакови обекти, като „Парижката св. Богородица”, Лувърът и Триумфалната арка.\n📚 Пеша из Париж - второ допълнено издание\nНяма по-добър начин да опознаете един град от разходката из кипящите му от живот разнородни квартали. „Пеша из Париж” на Нешънъл Джeографик предлага 14 маршрута, стъпка по стъпка, обозначени върху карта, които ще ви позволят да изследвате като професионалисти и да се ориентирате като местни жители.\nАвтор Пас Паскали, Браян Робинсън


5 акцента в „Нощ на театрите“\nВ седмицата, в която започва „Киномания“, сме изправени и пред препълнената програма на „Нощ на театрите“, която тази година е на 16-ти ноември – събота, и избора какво да посетим. В програмата можем да открием достатъчно събития, с които да си направим истински маратон. Тук ще откроим няколко, без да имаме претенцията, че те ще са най-доброто. Но те могат да бъдат добра отправна точка за едно приятно преживяване.\n„Разходка зад кулисите на Народния театър“ и „Операта отблизо – тур зад кулисите“\nНевинаги ни се отдава тази възможност, да напуснем притъмнелия и притихнал салон, да прекосим сцената, грейнала под прожекторите и да се шмугнем зад завесата. А там вече да видим как всъщност се създава магията, която всяка вечер блести пред нас.\nВ Народния театър и Софийската опера и балет туровете ще бъдат организирани не веднъж в съботния ден, а в кои часове, можете да видите в програмата на „Нощ на театрите“.\n„На тятър съм!“ – ТР „Сфумато“, 19:00 ч.\nИ понеже говорим за театър, трябва да отбележим, че е ден за театър. Но, разбира се, не като деня за баня, в който глъчката не пречи на никого. Напротив, по-възпитано и без разговори по телефона, започващи с „На тятър съм!“. Даже си изключете звука и вибрацията на телефоните!\n„Поп-фолк хроники: Бели птици и куршуми“ – МГТ „Зад канала“, 19:00 ч. и 21:00 ч.\nМалко нестандартно за една вечер, посветена на изкуство. Дори абсолютно неестетическо представление, което не е в залата, а в бар. Но в същото време спектакъл за времената, в които се ражда поп-фолка, който не е просто музикален жанр, а социално явление, което е изпъстрено със съмнителни персонажи, ценности и морал. Явление, което оформя обществото ни през годините на Прехода, който още ни превежда… нанякъде…\n„Бели птици и куршуми“ е театрална хроника, скандално откровен разказ за „златните“ години на поп-фолка, затворени между падането на тоталитарния режим и падането на първите глави на организираната престъпност – меценатите на този музикален феномен, който по-късно прераства в най-успешната индустрия на българския шоу-бизнес.\nАктьорите предават дословно спомените на емблематични за периода изпълнители, на анонимни свидетели и преки участници в най-скандалните му епизоди. Техните разкази разкриват един свят на апокалиптична празничност, показност и насилие, свят на пайети и гилзи, триумф и безнадеждност, в който само музиката е убежище на загубения морал“.\nGAME OVER – авторски моноспектакъл на Ованес Торосян – nOva art space, 20:00 ч.\nИ нещо отново малко по-разчупено като пространство за театър, но пък по-естетическо от актьора, режисьор и драматург Ованес Торосян.\n„Природата на артиста, пътят към сцената, равносметката, сънищата и реалностите, които обитава всеки от нас, са само част от темите в експерименталния моноспектакъл на Ованес Торосян. Актьорът е и режисьор на самия себе си и на персонажите, които представя в GAME OVER. Този факт засилва още повече субективно-обективните отношения вътре в текста и навън в изиграването му. Както самият Ованес Торосян отбелязва в бележките към пиесата „Времето на действието е вакуум, което по дефиниция означава, че отсъства вещество в определен обем от пространството или казано накратко пространството е празно. Но както всички ние знаем, абсолютен вакуум не съществува и често говорим за различни степени на вакуум в зависимост от атмосферното налягане“.\nПощенска кутия за приказки – Sofia Live Club, 23:59 ч.\nДа, не е най-театралното нещо, което „Нощ на театрите“ предлага, но наистина ще го бъде през нощта, за разлика от всичко останало, което е по-скоро вечерно. И ако не сме изморени от обиколката по сцените, можем да му се насладим.


Рутер: D-Link DIR-645 - периферия - PC Mania\n18.03.2012 | автор: Петър Йорданов\nSmartBeam технологията поддържа стабилна и добра връзка на по-голямо разстояние дори и през три стени.\nИнтересна цилиндрична форма\nКой е казал, че всички рутери трябва да изглеждат еднакво безвкусно? Хвърлете едно око на DIR-645 на D-Link и ми кажете дали това не е най-любопитно изглеждащият продукт от този тип, който някога сте виждали?\nСъс своята цилиндрична форма, приличаща на кутия Pringles, разработена от Дарт Вейдър, това определено е нещо, което бихте искали да поставите гордо върху бюрото си. На всичко отгоре стои забележително стабилно и не се нуждае от допълнителни приставки, които да го държат на място.\nDIR-645 обаче не се отличава единствено със своя непривичен външен вид. Той включва и новата SmartBeam технология за т.нар. интелигентни антени. Нейната цел не е да приоритизира важния трафик в една мрежа. SmartBeam използва цели шест пространствени антени, които не разпръскват безжичния сигнал абсолютно безцелно, във всички посоки. Напротив, те се фокусират върху свързаните към рутера устройства и насочват интернет сигнала директно към тях. Благодарение на което, този рутер е сред първите по обхват и скорост на пазара в момента в класа си. При това без стърчащи външни антени.\nСпоред D-Link целта на технологията Smartbeam е да се справи с често срещаните проблеми с обхвата и скоростта при рутерите от типа 802.11n. Това безспорно е амбициозно твърдение, особено на фона на това, че в DIR-645 не откриваме технологията HD Fuel, която може да намерите в по-високия клас DIR-657. Също така известен недостатък е, че настоящият продукт не е двубандов - честотата 5GHz не се поддържа. Вместо това шестте антени на DIR-645 се фокусират изцяло върху 2.4GHz.. Не е ясно обаче дали специфичната форма на рутера влияе на неговата производителност.\nВ задната част откриваме 5 Gigabit Ethernet порта, 4 за локалната мрежа и един за външната интернет връзка. Благодарение на USB порта може да включите устройство от типа на принтер или външен хард диск, флаш диск, и да го споделите в цялата локална мрежа благодарение на SharePortPlus - инструмента който D-Link е разработил за лесно споделяне на периферни устройства през USB и предлага в комплектацията. В предната част се намират няколко лампички - най-горните двe индикират статуса на интернет връзката и безжичната свързаност. Третата е и бутон за осъществяване на по-сигурна връзка - DIR-645 поддържа WPS (WiFi Protected Setup) и последните технологии за защита на връзката WEP 64/128-bit, WPA/WPA2. Най- отдолу е бутонът за включване и изключване на продукта. Важно е да споменем, че рутерът притежава DLNA сертификат т.е. ако към неговия USB порт имате закачен хард диск с мултимедийни файлове, той се превръща в мултимедиен център и вие може да гледате HD видео, снимки или слушате музика на съвместими с DLNA телевизори или плеъри (PC, нетбук, смарт телефон), поддържащи този стандарт.\nDIR-645 поддържа и най-новия протокол IPv6, който проправя път за 340 индецилиона интернет адреса, което ви гарантира че няма да се наложи да го замените в момента който вашия доставчик въведе новите адреси. Което се очаква да се случи в близките година или две.\nКак се справя DIR-645 на практика? Продуктът се настройва с изключителна лекота. Само за броени минути ще започнете да браузвате в мрежата. Щом станете онлайн, ще осъзнаете, че SmartBeam наистина си заслужава. При нашите тестове рутера показа забележителни резултати и много добра производителност и стабилност. На практика можете да се свържете безжично на 100 метра обхват, но за наистина качествена връзка препоръчваме да не надхвърляте 45- 50 метра.\nНа разстояния до 5 метра DIR-645 постига максимални 60Мbps, на 30 метра скоростта пада до около 40Mbps, които макар и да не са върхови скорости все пак са доста над средните. Това личи най-вече при по-далечните разстояния, съпоставено с резултатите получени с конкуренти модели. При това положение може да гледате дори видео съдържание с резолюция 1080p без никакви проблеми.\nОчевидно SmartBeam технологията е предпочитаният избор. Двулентовият рутер обаче би бил полезен за домакинства и офиси, чийто потребители стриймват до много и различни устройства (5GHz разполага с повече канали които не си пречат взаимно, докато при 2,4GHz се запълва почти целия обхват при повече устройства наоколо).\nАко към досега изредените достойнства добавим и интелигентния родителски контрол, които рутера предлага, везните ще наклонят изцяло в негова полза. С включването на един от четирите възможни начина за защита от сайтове с неподходящо съдържание можете да бъдете напълно спокойни за децата си, че няма да попаднат на подобни места в мрежата. Поне не в къщи.\nВ заключение можем да кажем, че това е един продукт, с чиято покупка определено няма да сгрешите. Е, би било прекрасно, ако DIR-645 бе едноврменно двулентов и със SmartBeam, но в крайна сметка нищо не е идеално.


СССР през 1983 г.: Спрете АЕЦ “Белене”, има риск - 24chasa.bg\nСССР през 1983 г.: Спрете АЕЦ “Белене”, има риск\nФаксимиле от писмото на проф. Николай Георгиев през 1984 година.\nСнимка на площадката на АЕЦ "Белене" от 2010 година. СНИМКА: "24 ЧАСА"\nOказва се, че още през 1983 г. от СССР е дошло предупреждение България да се откаже от АЕЦ "Белене" заради високата сеизмичност на района и да се търси нова площадка.\nТова поне се твърди в писмо от 1984 г., подписано от тогавашния началник на Централната лаборатория по висша геодезия към БАН проф. Николай Георгиев. Той го адресира до корпорация "Енергетика" и Министерството на енергийно-суровинните ресурси.\nВсъщност с писмото си Георгиев иска допълнителни пари от корпорация "Енергетика", за да се закупят данни за сеизмиката от Югославия.\n“Нито една централа в света не се намира в толкова сложна сеизмична обстановка като АЕЦ “Белене”. Препоръката от съветска страна е да се изостави проектът, въпреки че до този момент в него са вложени 13 млн. лв. за строителството”, се казва в писмото на Георгиев. Руснаците се базирали на предоставените им от България 3000 стр. с научни изследвания.\nАЕЦ "Белене" трябва да се разчете за проектно земетресение от осма степен и максимално от девета степен, което е с по една степен над проектните седма и осма, става ясно още от писмото. За съжаление проф. Николай Георгиев днес не е между живите. Писмото му обаче е открито от неправителствени еколози и е основа за доклад на "Грийнпийс" от 2007 г., оспорващ положителната оценка по ОВОС на централата, която е дало българското екоминистерство.\nВ последните дни след трагедията в японската “Фукушима 1” “24 часа” направи детайлно проучване на всички доклади за “Белене”. През годините досега непрекъснато се редуват експертизи за строежа на централата с такива против.\nПрез 1990 г. е издадена т.нар. "Бяла книга" на БАН, която поставя под съмнение терена, на който ще се строи втората атомна централа Именно заради този труд се правят всички по-нататъшни изследвания през годините, каза преди дни шефът на Агенцията за ядрено регулиране Сергей Цочев.\n“Сеизмичното въздействие върху площадката на "Белене" за територия с радиус от 320 км се определя главно от 6 земетръсни огнища - Горнооряховско, Дулово, Шабла, Маришко, Кресненско и Вранча, с магнитудни оценки над 7 по Рихтер”, твърдят учените през 1990 г.\n“24 часа” откри и доклад на "Енергопроект" от 2001 г., направен от колектив, воден от Иван Хиновски, тогава шеф на направления "Ядрена енергетика". Правен е при правителството на Иван Костов.\nВ него се казва: “До 1979 г. са проучени 20 площадки. През същата година са локализирани 9 площадки - 4 на река Дунав и 4 на Черно море. Най-перспективни се оказали площадките на Дунав -Белене, Вардим и Батин.”\nСлед нови и големи по обем инженерно-геоложки и хидроложки проучвания и макро- и микросеизмични изследвания е направен изводът, че площадката на "Белене" е най-подходяща.\nЗащото: тя попада върху огромен блок от земната кора, в който отсъстват активни разломи. Площадките "Батин" и "Вардим" са в близост до Горноаблановската разломна зона и макар че и трите площадки попадат в район с еднаква сеизмичност, площадката "Белене" има по-благоприятни сеизмични характеристики.\nТака през 1981 г. е избрана Белене за втора атомна, сочи хронологията, описана в доклада на Хиновски от 2001 г.\nСледващите две независими едно от друго проучвания са през 1990 г., същата, от която е докладът на БАН, за който вече стана дума.\nПроучват Westinghouse Enerdgy Systems в екип с EQE Engineering и Geomatrix Consultants. Отделно има експертиза за нивото на сеизмичност на площадката от екип на Siemens-KWU заедно с Скопския сеизмологичен институт ИЗИС.\nДвете разработки потвърждават определения от московски учени сеизмичен интензитет - т. е. площадката може да бъде сполетяна от трус VIII степен по скалата на Медведев-Шпонхойер-Карник, което отговаря на ускорение на земните пластове0,20G.\nПак от 1990 г. Международната агенция за атомна енергия (МАЕЕ) започва мисии за преглед на изследванията на площадките не само на "Белене", но и на "Козлодуй". Изследват се сеизмичен риск, метеорология, екстремални външни въздействия, хидрология, включително наводнение, демография,радиационна безопасност.\nПродължава нова серия изследвания на институти на БАН. Викат се вече и световни експерти.\n"24 часа" разполага със заключенията на последната мисия на МААЕ през 1997 г., в която участват Б. Мохамадиюн - Франция, Л. Серва - Италия, и А. Гюрпинар от агенцията. За последния Хиновски казва, че е бил един от най-големите експерти в сеизмиката. Като чуели името му, останалите професори ставали прави.\nОчакванията на всички в България е с неговото идване да се разреши най-после дилемата за "Белене". Това обаче не става.\nИзводите на тази мисия на МААЕ са витиевати и не много категорични дори за специалистите.\n"От гледна точка на сеизмотониката и сеизмичния риск площадката на "Белене" няма характеристики, които да изключат използването й като подходяща площадка на АЕЦ", казват чуждестранните специалисти.\nПак със сложен изказ те настояват да се направят повече проучвания и пояснения, тъй като "за някои сеизмични огнища тези консервативно пресметнати магнитуди може да означават, че съществуват някои неотектонични прояви”. Накрая чужденците се застраховат, че тази им мисия обобщава предишните две и се базира на тях. Мимоходом се споменава, че те са работили по документи, не е имало визита на самата площадка.\nПомолихме днешни сеизмолози да "преведат" изводите на чуждестранните експерти.\n"С една дума това е нетвърда позиция, няма еднозначен отговор на въпроса и данните са непълни", коментира вчера наш водещ сеизмолог, пожелал да не споменаваме името му.\nСлед като руската "Атомстройекспорт" печели конкурса за "Белене", нейните ръководители са получили всички експертизи. Те благодарили, но започнали отново своя. Впрочем за всяка експертиза се плащат доста пари. Дупчили са на 120 м надолу последно през миналата година.\nТехническият проект за АЕЦ "Белене" все още се преглежда в Агенцията за ядрено регулиране. “Естествено, след случилото се във "Фукушима 1" сеизмиката и устойчивостта на външни влияния ще бъдат отново гледани”, казва Борислав Станимиров, зам.-председател на Агенцията за ядрено регулиране.\nГерманският посланик: Проектът да се преосмисли\nПроектът "Белене" трябва да бъде много внимателно преосмислен. Известно е, че площадката на проектираната АЕЦ се намира върху сеизмично опасна област. Затова оценяваме положително изискваните от българското правителство и от експертите гаранции за сигурност от най-висок клас. Това заяви в четвъртък в интервю за "Дойче веле" германският посланик в София Матиас Хьопфнер.\nИкономическата ефективност е вторият по важност проблем пред проекта. Не съм сигурен дали българското общество е добре информирано относно всички разходи по изграждането на втора атомна електроцентрала, заяви посланикът.\n"Като цяло важните за определяне на икономическата ефективност от АЕЦ "Белене" разходи за покриване на сеизмичните и производствените рискове, за съхранение на отработеното ядрено гориво и за извеждането на централата от експлоатация не са обсъждани достатъчно конкретно, смята Хьопфнер.


Общият уикенд на Владимир Путин и Дмитрий Медведев (СНИМКИ) - Национално Движение Русофили\nОбщият уикенд на Владимир Путин и Дмитрий Медведев (СНИМКИ)\nДвамата най-видни политически мъже на Русия – президентът Владимир Путин и премиерът Дмитрий Медведев, решиха да прекарат заедно почивните дни на чист въздух и избраха за целта Новгородска област, съобщи пред журналисти говорителят на държавния глава – Дмитрий Песков, цитиран от ТАСС.\nДвамата пристигнаха привечер на остров Липно в езерото Илмен, откъдето на катер по делтата на река Мста тръгнаха на разходка по езерото. Времето бе тихо, което позволи на Путин и Медведев да изминат спокойно няколко километра по водата и да побеседват в неформална обстановка, разказа Песков.\nПо пътя те срещнаха местни рибари с две сойми (дървени лодки, дълги между 12 и 15 м), които ловели риба с помощта на гриб (вид рибарска мрежа). Рибарите били удивени от появата на президента и премиера, които се спрели при тях и ги поканили да се присъединят към разговора, продължава разказът.\nРибарите показали на Путин и Медведев как се лови риба с този вид мрежа, опъната между двете лодки.\nПрезидентът и премиерът ги разпитали подробно за технологията на изработването на тези лодки и за видовете риба, въдещи се в езерото. После всички заедно слезли на брега на река Мста и запалили огън, край който продължили разговора.\nНеформалната атмосфера не попречила на рибарите да зададат на първите държавни мъже вълнуващите ги въпроси, свързани с регистрирането на риболовните съдове, борбата с бракониерството, подкрепата за рибарската професия и развитието на науката.\nРибарите сварили рибена чорба, с която нагостили видните си събеседници и ги поканиха отново да им гостуват на вкусната рибена гозба.\nОстров Липно е едно от живописните места в езерото. Сега на него живее само една възрастна жена. Рибарите често спират там по време на лов. На острова се намира и една от първите каменни църкви, издигнати след монголското нашествие – „Св. Никола“, построена през 1292 г., обяснява ТАСС. В нея са запазени някои от първоначалните ѝ стенописи. Храмът е бил разрушен по време на Втората световна война, но е реставриран през 1956 г. и е паметник на културата.\nВладимир Путин няма да представлява Русия на срещата в Манила\nПутин и Медведев ще празнуват Деня на Победата над фашизма в Крим


Вили за отдих в Троян. Ваканция във Вила под наем в Троян. Резервации, настанявания и почивки във вили в България.\nВили за отдих Троян\nVisitBulgaria.NET предлага голям списък от вили за отдих в цяла България. Изберете си вила в Троян и ви гарантираме бърза и лесна онлайн резервация в желаната от вас вила, както и пълно обслужване по всяко време.


Пламен Илиев и Ради Димитров също приключиха с Лига Европа - Европейски футбол\n23 юли 2015 | 22:02\nОтборът на Ботошани, в който играят българите Пламен Илиев и Ради Димитров, също приключи участието си в Лига Европа. Тази вечер румънският отбор записа тежко поражение с 0:3 у дома от Легия (Варшава) и с общ резултат 0:4 отпадна от турнира. Пацо и Ради Димитров започнаха като титуляри за своя тим и играха пълни 90 минути, но това не помогна много на техния тим.\nСрещата тръгна много лошо за Ботошани и още в 8-ата минута Легия поведе в резултата с попадение на Гилерме. Hостите на практика решиха всичко в мача с втори гол в 38-ата минута, когато се разписа Николич от дузпа. Малко преди края на мача в 84-ата минута Приович оформи крайното 0:3.\nТака Легия се класира за третия квалификационен кръг на Лига Европа, където предстои да срещне победителя от сблъсъка между албанския Кукеши и черногорския Младост.


Избираме българското - Cactus Hair Brush - Nadya Sivkova\nИзбираме българското – Cactus Hair Brush\nАко сте любител на грижата за косата или се занимавате професионално с това, вероятно наскоро ви е направило силно впечатление присъствието на една нов марка – Cactus. Това са специални четки за коса, които се фокусират върху лесно разресване, стилен дизайн и максимално щадене на косъма.\nОт доста време знаех за марката, но чак сега се сдобих с четка и реших да я подложа на тест + да разкажа моите впечатления.\nВажното за Cactus, което трябва да знаете на първо място е, че в български продукт!\nИдеята и разработката е на хора, които аз лично познавам и знам, че са вложили цялата си любов и ноухау в марката.\nСлед това държа да отбележа е, че в зъбчетата има микроелементи турмалин, които изглаждат косъма и дават блясък. Както и материала, използван при Cactus е най-високо качество и гарантира липсата на наелектризирана коса.\nЧетката има две разновидност- голяма с дръжка, наречена Bleo и малка и компактна, която е за път и за дамската чанта, наречена Barbora. И двата варианта са ергономични и изключително удобни за използване с двете ръце. С голямата четка правите разресването вкъщи изключително приятено и лесно, а малката четка, освен че е компактна, служи и за оформяне и стайлинг.\nРазбира се и двете четки са подходящи за деца.\nТрябва да сте забелязали и уникалния дизайн и цветови комбинации на четките, материалът им е със специално UV покритие, което гарантира по-дълго време ярък и красив цвят.\nМоят съвет е, ако имате по-гъста или пък трудна за разресване коса да се спрете на по-големия вариант, защото зъбчетата са по-дълги и ще улеснят в пъти сресването. Ако трябва да сравня Cactus и Tangle Teezer, друга конкурентна марка на пазара, бих казала, че зъбчетата на Cactus изглеждат по-трайни и стабилни. Но за сега това е нещо, което с редовна употреба ще успея да разбера.\nАко искате да научитв повече за Cactus, може да посетите техния уебсайт: https://cactushairbrush.com\nМоже да закупите своята Cactus четка в салон AfterGlow на Ул. Златовръх 52.\ncactus коса прическа четка\nПредходен пост Перфектно покритие с DERMABLEND от VICHY\tСледващ пост Dare to Delirium\nДомашна грижа за коса #stayhome #takecareforyoyrself – Nadya Sivkovaотговори\nмарт 16, 2020 at 4:37 pm\n[…] Препоръчвам @CactusHairBrush (ревю има ТУК) […]


Reader Sense: Да фалшифицираш "Душата на императора"\nЧета си аз Брандън Сандерсън и ме обземат противоречиви чувства - на искрено щастие и прясно осъзната загуба. Щастие, защото сега откривам любвта си към магията на неговото перо и загуба, че съм пропуснала толкова много време, подминавайки го. Честно казано мислех, че съм приключила с манията си по фентъи жанра, но ето че се появи Сандерсън, за да я възонови с нова сила. Всъщност това е и една от основните причини за този пропуск - досега смятах, че съм се наситила на този жарн. Е, Сандерсън определено ми показа, че това не е вярно.\nИмала съм четири големи книжни мании през целия си живот: Кинг, който наистина е крал на човешката душа, Ремарк, чиито военни романи са така изпълнени с жажда за живот, че ми е непосилно да ви опиша какво чувствам, когато ги чета (тези, които са го чели, ме разбират прекрасно), Моъм, чиято проницателна проза изкарва на светло и най-дълбоко стаените мрачни емоции на хората и Патрик Нес, когото обикнах с "Часът на чудовището"и който просто не спира да ме изненадва с всеки свой роман и точно когато си мисля, че повече от това не мога да го харесвам, той написва нова книга.\nСандерсън е на път да се превърне в новата ми мания. Ще видим ако до няколко години книгите му се подредят една след друга на някой от рафтовете вкъщи, до една изчетени като топъл хляб, значи съм се оказала права.\nИмперията на розата е свят, в който всичко може да бъде фалшифицирано - от най-обикновена маса до душата на императора. Да фалшифицираш нещо, означава да пренапишеш неговата история така, че да го промениш по начин, който искаш. Ала за да пренапишеш нечия история, трябва първо да я опознаеш. Затова миналото заема толкова важно място в живота на Шай - майстор фалшификатор. Хваната на тясно на дъното на дупка, изработена специално за фалшификатори, Шай е принудена да сключи сделка с управляващата фракция. Тя трябва да фалшфицира душата на императора, за да спаси своята собствена.\nЕдно е да фалшифицираш предмет, а съвсем друго е душа, при това нечия друга душа. За да е правдоподобна една фалшификация, трябва да бъде преписано и пренаписано цялото минало на един човек, всички негови спомени, чувства, мисли, идеи, настроения. Затворена в двореца, Шай има три месеца, за да изработи печат, с който да вложи наново душата в тялото на имтератора.\nЧете се на един дъх - завладяваща прелюдия и шеметна развръзка. Сандерсън е майтсор в разказването на истории. Думите се подреждат в перфектна хармония, която създава напрегнато приключение за читателя и превръща всяка страница в увлекателно четиво.\nА прекрасната идея на Студио Артлайн за лично копие и стахотната изработка с дървени корици, кадифен разделител и хубава хартия искрено зарадваха моята душа.\nПубликувано от Reader Sense в 0:38 ч.\nЕтикети: Изд. Студио Арт Лайн, Фентъзи


Огромна скала смачка кола до Симитли, семейство се спаси по чудо – Труд\nОгромна скала смачка кола до Симитли, семейство се спаси по чудо\n13.03.2016 • 12:25\nОгромен скален къс е паднал край Симитли и е ударил странично лек автомобил, в който са пътували мъж и жена от Благоевград, съобщава БГНЕС. Инцидентът станал в 8.40 часа тази сутрин на километър преди Симитли, а двамата пътници са оцелели по чудо.\nЛек автомобил „Фиат“ се движел от Черниче към Симитли и Благоевград. На около километър преди Симитли от десния скат водачът видял, че започват да падат камъни. Шофьорът завил рязко наляво, навлязъл в насрещната лента, за негов късмет тя била свободна от насрещно движещи се автомобили. Веднага след маневрата огромен камък паднал върху пътното платно и ударил автомобила в дясната странична част. От удара фиатът се завъртял в обратна на посоката си на движение. Камъкът бил с размери 1 метър на 50 на 40 см, тежестта му е била около 500 килограма.\n„Ако не го бях видял, щеше да падне върху колата и да ни убие”, обясни водачът. При удара отстрани са смачкани и двете врати и е откъснато е страничното огледало.\nКъм 9.00 часа е пристигнала фадрома на пътноподдържащата фирма, която избутала камъка, ударил автомобила и още няколко по-малки от пътното платно. Пробата за алкохол на водача е била отрицателна. На местопроизшествието пристигнал и авариен екип на Областно пътно управление.


Успя ли Мариана Векилска да пребори COVID-19? – Zvezdi.BG\nУспя ли Мариана Векилска да пребори COVID-19?\nМариана Векилска се върна на работа, след като на 8 декември съобщи, че има коронавирус. Но водещата на предаването „България в 60 минути“ призна, че все още не е напълно възстановена след болестта. През най-тежките моменти за нея се грижела дъщеря й Габриела.\nТрудно е да останеш силен духом при цялото напрежение, което се натрупа през тази една година, откакто вирусът се появи.Имаше моменти, в които се страхувах, имаше и моменти, в които си поплаквах – за най-скъпите ми хора, които съм загубила и вече не са до мен. В момента се чувствам много слаба физически. Битката с вируса изтощи тялото ми неимоверно много. Чак не е за вярване…\nНо съм благодарна на Вселената, защото много хора имат усложнения, налага им се да постъпят в болница, а някои си отидоха от този свят“, сподели водещата в понеделник, когато за първи път застана пред камерите след боледуването си. Тя благодари на всички, които са изразили своята подкрепа и пожелания за бързо оздравяване, писа „Уикенд“.\n← Разочароващи разкрития за следващото „Като две капки вода“\nЛепа Брена в минижуп пада лошо на сцената и… продължава →\nРадина Кърджилова танцува с бебето